Държавен вестник, бр. 66, 2013 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  66
Член 11
На лицата, които притежават посочените 
в член 10 на тази Спогодба удостоверения за 
самоличност в качеството си на членове на 
екипаж на кораб на Договарящата се страна, 
издала удостоверението, се разрешава по вре­
ме на престоя на кораба в пристанището на 
другата Договаряща се страна да слизат на 
брега и да пребивават в пристанищния град 
без виза в съответствие със законодателството 
на тази страна, при условие че капитанът на 
кораба е предал на местните компетентни ор­
гани заверен списък на членовете на екипажа.
При слизането на брега и завръщането 
им на борда на кораба тези лица трябва да 
преминават през установения контрол.
Член 12
1. Държавните органи на всяка Договаря­
ща се страна признават посочените в член 
10 на тази Спогодба валидни удостоверения 
за самоличност на моряците, издадени от 
компетентните органи на другата Договаряща 
се страна, когато е необходимо да влязат в 
страната, да преминат през нейната територия, 
независимо с какво транспортно средство, 
или да я напуснат като пътници с какъвто и 
да е вид транспорт с цел:
а) да се качат на своя кораб или да се 
прехвърлят на друг кораб;
б) да преминат транзит, за да се качат на 
кораба си, който се намира в друга страна;
в) да се завърнат в страната си или с друга 
цел, разрешена от властите на съответната 
страна, като спазват законите и правилата на 
тази Договаряща се страна.
2. Компетентните органи на едната Дого­
варяща се страна разрешават пребиваването в 
болница на своя територия на член на екипажа 
на кораб на другата Договаряща се страна за 
времето, необходимо за лечение.
Всяка от Договарящите се страни оказва 
необходимата медицинска помощ на членовете 
на екипажа на корабите на другата Догова­
ряща се страна в съответствие с вътрешното 
си законодателство.
Член 13
Разпоредбите на членове 10, 11 и 12 се 
прилагат за всяко лице, което не е гражданин 
на нито една от Договарящите се страни, но 
има удостоверение за самоличност, съответ­
стващо на разпоредбите на Конвенцията за 
облекчаване на морското корабоплаване от 
1965 г. и Приложението към нея или на Кон­
венция № 108 на Международната организация 
на труда за националните удостоверения за 
самоличност на моряците. Такова удостовере­
ние за самоличност трябва да бъде издадено 
от държавата, която е страна по съответната 
Конвенция, и да гарантира на притежателя си 
връщане в страната, издала удостоверението.
Член 14
1. При спазване на разпоредбите на 
чл. 10 – 12 от тази Спогодба всяка от Догова­
рящите се страни прилага своето национално 
законодателство относно режима на влизане, 
пребиваване и напускане на чужденци на 
нейната територия.
2. Всяка от Договарящите се страни си 
запазва правото да отказва влизане и преби­
ваване на своята територия на лица, считани 
за нежелани.
Член 15
Капитаните на кораби на Договарящите се 
страни, чийто екипаж не е вече пълен поради 
болест и други причини, могат да наемат в 
другата Договаряща се страна необходимите 
членове за попълване на екипажа, за да про­
дължат пътуването. Наемането става винаги 
с доброволно съгласие на наемания член на 
екипажа в съответствие със закона на стра­
ната, под чието знаме е корабът.
Член 16
1. Ако кораб на едната от Договарящите 
се страни претърпи корабокрушение, заседне, 
бъде изхвърлен на брега или претърпи друга 
авария край бреговете на другата Договаряща 
се страна, компетентните органи на тази страна 
ще окажат на пътниците, екипажа, а също и 
на кораба и неговия товар такава помощ и 
съдействие, каквито и на кораб, плаващ под 
национално знаме.
2. Кораб на едната Договаряща се страна, 
който е претърпял авария, неговият товар, 
запаси, а също и друго имущество, ако не са 
предназначени за потребление и използване 
на територията на другата Договаряща се 
страна, не се облагат с данък върху добаве­
ната стойност, митата и таксите с равностоен 
ефект, дължими при внос.
3. Разпоредбите на алинея 2 от този член 
не отменят прилагането на законите и пра­
вилата, които действат на територията на 
Договарящите се страни относно временното 
складиране на товари.
Член 17
Договарящите се страни дават разрешение 
за учредяване на техните територии на пред­
ставителства на корабоплавателни предприя­
тия и организации на другата Договаряща се 
страна. Дейността на тези представителства 
се подчинява на законите на страната, на 
чиято територия са учредени.
Член 18
1. Всяка от Договарящите се страни пре­
доставя на корабоплавателните предприятия и 
организации на другата Договаряща се страна 
правото да използва за плащания доходите 
и другите постъпления, получени на терито­
рията на първата Договаряща се страна от 
морски превози.
Всяка от Договарящите се страни предос­
тавя на корабоплавателните предприятия и